ועדת העבודה, הרווחה והבריאות, כנסת 23, פרוטוקול מספר 90, 2020-11-09 11:00

חיים כץ: בוקר טוב, היום יום שני, 9 בנובמבר 2020 כ"ב בחשוון התשפ"א.

חיים כץ: אני מתכבד לפתוח את ישיבת ועדת העבודה והרווחה והבריאות בנושא הצעות תקנות משפחות חיילים שנספו במערכה.

חיים כץ: הבוקר היה אמור להיות דיון על מענקים למובטלים שנמצאים באבטלה מעל 90 או 100 ימים.

חיים כץ: כמובן היה צריך להיות דיון על ימי הבידוד, שנתקע פה כבר עשרה ימים.

חיים כץ: בבוקר פתחתי את העיתונים וראיתי שיש לי מחלוקת גדולה עם שר האוצר.

חיים כץ: אין לי מחלוקת עם שר האוצר.

חיים כץ: ממש אין לי מחלוקת עם שר האוצר, לא קטנה ולא גדולה.

חיים כץ: הבעיה היא עם העיתונים האלה שדואגים למסכנים ולחלשים ולמעמד הפועלים ולהסכמים קיבוציים, שם קראתי על המחלוקת לצערי.

חיים כץ: צר לי שפקידי האוצר מנצלים, אחרי שמונה חודשים שמדינת ישראל לא השתתפה בתשלום ימי הבידוד בכלל והנטל נפל על העובדים ועל המעסיקים.

חיים כץ: קשה להגיד שהמדינה חגגה, אבל המדינה לא שילמה.

חיים כץ: גם עכשיו היא באה להסדר שפוגעני לעובדים ולעסקים הקטנים.

חיים כץ: חברי ועדת העבודה הרווחה והבריאות של הכנסת לא יהוו חותמות גומי של אף אחד.

חיים כץ: לא של פקידי האוצר ולא של אף אחד.

חיים כץ: עד שלא יצא מפה הסדר מאוזן ולא נצלני, לא יהיה הסדר במשק.

חיים כץ: צר לי שההסתדרות הכריזה על סכסוך עבודה.

חיים כץ: צר לי שאני לא שומע את המעסיקים הקטנים.

חיים כץ: יחד עם זאת, הבריונות של פקידי האוצר, הגיע הזמן שיהיה לה סוף.

חיים כץ: נעבור לענייננו.

חיים כץ: סליחה על ההקדמה, היא נולדה מהמענק לחיילים שעבדו עם רישיון עבודה ולצערנו בגלל הקורונה, אבדו את מקום עבודתם והם לא מקבלים חל"ת על מקום העבודה שלהם או מענקים בגלל הפסקת עבודתם.

חיים כץ: משרד הביטחון בבקשה.

פזית תדהר: שמי פזית תדהר, יועצת משפטית לאגף שיקום נכים ואגף משפחות במשרד הביטחון.

פזית תדהר: אנחנו כאן לא בענייני קורונה, בנושא עדכון התגמולים המשולמים לנכי צה"ל ולמשפחות השכולות מכוח חוק הנכים (תגמולים ושיקום) וחוק משפחות חיילים שנספו במערכה (תגמולים ושיקום).

פזית תדהר: שמנו על שולחן הוועדה 36 צווים ותקנות שמעדכנים את התגמולים.

פזית תדהר: 36 הצווים הם למעשה ארבעה סטים של עדכונים.

פזית תדהר: כל סט תשעה צווים ותקנות, כאשר העדכונים מתייחסים לארבעה מועדים: המועד הראשון הוא אפריל 2018 בגדר הוראת שעה שמעדכנת את התגמולים בשיעור של 0.94%.

פזית תדהר: הסט השני, אוקטובר 2018, גם הוא הוראת שעה לחצי שנה, שמעדכן את התגמולים ב-1.48%.

פזית תדהר: הסט השלישי בגין עדכון אפריל 2019, אף הוא הוראת שעה לחצי שנה, לעדכון בשיעור של 0.21%.

פזית תדהר: הסט האחרון שהוא הוראת קבע מה-1 לאוקטובר 2019 ואילך, שמעדכן את התגמולים בשיעור של 2.24%.

פזית תדהר: אני אזכיר לאדוני שהתגמולים לנכי צה"ל ולמשפחות השכולות צמודים למדד השכר בסקטור הציבורי קהילתי, מדד שמפורסם על ידי השלכה המרכזית לסטטיסטיקה.

חיים כץ: כמה הוא עלה או ירד בשנה האחרונה?

פזית תדהר: מהנתונים שיש ברשותי, עד העדכון האחרון, קרי אוקטובר 2019, עלה ב-2.24%.

 << אורח >> אבנר גולן: ישנו עוד מדד אחד אדוני יושב-ראש הוועדה, של אפריל 2020.

 << אורח >> אבנר גולן: אני רוצה לבדוק מדוע הוא לא הובא לשולחנה של הוועדה?

 << אורח >> אבנר גולן: מדד אפריל 2020 שעלה ב-13.57%.

 << אורח >> אבנר גולן: אנחנו מחכים מ-2018 לעדכון התגמולים כדי לסבר את האוזן.

חיים כץ: כגמלאי של מבטחים בפנסיה הוותיקה, מחכה לעדכון מדד משנת 2008.

חיים כץ: זה יהיה הגוף היחידי, אני לא נגד, שמעודכן במדינת ישראל, חוץ מחברי הכנסת.

 << אורח >> אבנר גולן: בוועדות הקודמות ביקרת את התהליך הארוך והמסורבל והמורכב.

חיים כץ: גם עכשיו.

פזית תדהר: ההסדר שקיים היום לעדכון התגמולים הוא אכן ארוך ומסורבל.

פזית תדהר: גם אנחנו במשרד הביטחון לא אוהבים אותו כי הוא כולל את הכנת הצווים, אחרי שהמדד הזה מפורסם, שגם כך הוא מפורסם בדיליי של חצי שנה והוא טעון היוועצות עם שר האוצר וטעון גם אישור הוועדה.

פזית תדהר: אני רוצה לעדכן את הוועדה שמשרד הביטחון פרסם תזכיר לתיקון חוק משפחות חיילים שנספו במערכה שבעצם מעגן את הסדר עדכון התגמולים בחקיקה, כך שלא נצטרך לעשות את אותו הליך ארוך של הצווים והתקנות בכל פעם, אלא שהעדכון יהיה אוטומטי.

פזית תדהר: אני מאוד שמחה שהצלחנו להגיע להסכמות עם הארגונים שמייצגים את המשפחות השכולות.

פזית תדהר: לצערי הרב עם ארגון נכי צה"ל לא הגענו להסכמות.

פזית תדהר: לכם תזכיר החוק כולל כרגע רק את נושא המשפחות ואני מאמינה שבזמן הקרוב הוא גם יגיע לשולחנה של הכנסת לאחר שנקבל את אישרו הממשלה.

פזית תדהר: זה למען הסדר הטוב ושהדברים ירשמו בפרוטוקול.

פזית תדהר: אלה הנתונים.

פזית תדהר: הצווים כרגע הם עד העדכון של אוקטובר 2019.

פזית תדהר: לגבי מדד אפריל 2020 שציין חברי, עוד לא קבלנו הנחיות לגבי העדכון הזה ולגבי השיעור שלו, מן הסתם הנושא הזה יידון בהמשך.

נועה בן שבת: אולי אתם רוצים לשמוע סטטיסטיקה שתספר על המדד הזה כי הוא מדד שנקרא בעבר - - -

חיים כץ: לא הייתי רוצה לשמוע על המדד הזה.

חיים כץ: אין לי עניין כי אני לא לתת לאנשים תמריץ להחליף את המדד הזה.

חיים כץ: גם כך האנשים האלה שילמו בגופם ובריאותם ובנפשם, אז אם מפצים אותם שיפצו אותם.

משה אבוטבול: אני רוצה לומר שאני עדיין אפוף התרגשות מאוד גדולה מיום חמישי האחרון שיצא לי לבקר בבית הלוחם בתל אביב.

משה אבוטבול: מאוד התרגשתי לראות את אותם אנשים.

משה אבוטבול: חשוב לי שתדעו שאותם אנשים מסרו את נפשם למען העם, המולדת, כל אדם שמוגדר כנכה מערכות ישראל, חייבים לתת את הכול למענו, כי הוא מסר את נפשו למעננו.

עידן קלימן: עידן קלימן, יושב-ראש ארגון נכי צה"ל.

עידן קלימן: בגלל שאיחרתי אני שואל, אני לא מתריס, הבנתי שאבנר הסביר שאנחנו נמצאים בעיכוב מאפריל 2018 ושגם אחרי העדכון אנחנו עדיין בשנה פיגור.

עידן קלימן: רציתי לשאול האם לוועדה יש אפשרות להשפיע, לזרז, שתוך חודש ימים, בגלל משבר הקורונה, בגלל שיש הרבה נכים שהוציאו אותם ראשונים, כמו שאדוני יודע, לחל"ת, העדכון הזה מאוד חשוב לנו.

עידן קלימן: סגירת הפער הזו של עוד שני הצווים החסרים.

עידן קלימן: האם יש אפשרות לפעול על מנת שיהיה עדכון לדבר הזה כבר בחודש הקרוב?

חיים כץ: אני אגיד לך את האמת, הכנסת לא מתפקדת והממשלה לא עובדת, אין לנו שום אפשרות כמעט לקדם כלום.

עידן קלימן: זה עצוב מאוד.

חיים כץ: העסק לא עובד.

חיים כץ: כשהיו צריכות להיות בחירות, כל התקשורת יצאה נגד, מה בחירות עכשיו, אני אמרתי, בחירות, כי העסק לא עובד.

חיים כץ: לא דופקים מערכת, המדינה זו מערכת של ארבעה תקציבים, זה טריליון ו-800 מיליון, לפי 450 מיליון שקל תקציב, על 4 מיליארד לבחירות.

חיים כץ: העסק לא עובד.

חיים כץ: אם אני אגיד לך שאפשר אני זורה לך חול בעיניים.

חיים כץ: אי אפשר.

חיים כץ: אנחנו מתקדמים, יחד עם זה, גם העדכון הזה הוא הרבה מעבר למדד.

חיים כץ: אנחנו יודעים שמחכים לנו עוד שני מדדים שאחד מהם הוא ב-13%.

נועה בן שבת: אני אקרא את התקנות, ברשותך אציין את השינויים.

נועה בן שבת: יש ארבעה סטים, שלוש הוראות שעה והוראה קבועה אחת.

נועה בן שבת: הוראת השעה הראשונה היא מה-1 לאפריל 2018 עד 30 לספטמבר 2018.

נועה בן שבת: הוראה השעה השנייה היא מאוקטובר 2018 עד סוף מרס 2019.

נועה בן שבת: הוראת שעה שלישית היא מאפריל 2019 עד סוף ספטמבר 2019.

נועה בן שבת: הוראת השעה הרביעית היא מה-1 לאוקטובר 2019.

נועה בן שבת: סיכמנו בטבלת האקסל את הסכומים, אני אקרא את הסכומים במקום לקרוא אותם בתוך התקנות.

נועה בן שבת: תקנות צו הנכים (תגמולים ושיקום) (העלאת שיעורי השכר הקובע והתגמול לנכה מחוסר פרנסה ונצרך).

נועה בן שבת: אנחנו רואים שהשכר הקובע מוגדר בסעיף 1 לחוק, כרגע הוא 162.

נועה בן שבת: 80% מסך כל המשכורת המשתלמת לעובד המדינה שדרגת משכורתו היא 17 של הדירוג המנהלי ושאין משתלמת לו תוספת למשכורתו בזכות בן משפחה.

נועה בן שבת: בהוראת השעה הראשונה זה יעלה ל-164.30% ובהוראת השעה הבאה ל-166.70% ולהוראת השעה השלישית ל-167.10% ובתיקון הקבע, צפויים להיות עוד עדכונים אחריו, אבל בתיקון הקבע מה-1 לאוקטובר 2019 זה 170.80%.

נועה בן שבת: דרגת נכות 10%-18%, בהוראת השעה הראשונה הם יהפכו להיות 64.90%.

נועה בן שבת: בהוראת השעה השנייה יהפכו ל-65.90%.

נועה בן שבת: בהוראת השעה השלישית 66% ובתיקון הקבוע 67.50%.

נועה בן שבת: אם יש לו ילד, השיעורים יעלו ל-94.90%.

נועה בן שבת: בהוראת השעה השנייה ל-96.30%.

נועה בן שבת: בהוראת השעה השלישית ל-96.

נועה בן שבת: 50% ובתיקון הקבע ל-98.70%.

נועה בן שבת: מחוסר פרנסה שהוא נכה בדרגת נכות של 19%-39% זה גם אותם שיעורים שקראנו עכשיו לנכה ברמה יותר נמוכה עם ילד.

נועה בן שבת: אם הוא מחוסר פרנסה נכה 19%-39% עם ילד, הנוכחי זה 134.10% אבל זה יעלה ל-135.40%.

נועה בן שבת: אחרי זה ל-137.40%, ל-137.75% ול-140.80% בתיקון הקבע.

נועה בן שבת: תגמול מחוסר פרנסה לנכה בדרגת נכות של 40%-100% אותם שיעורים.

נועה בן שבת: השיעור יעלה ל-135.40%, אחרי זה ל-137.40%, אחרי זה ל-137.70% ובתיקון הקבע הוא 140.80%.

נועה בן שבת: אם הוא עם ילד השיעורים הנוכחיים הם 173.80%, יעלו ל-175.40%, 178.4% ובתיקון הקבוע 182.40%.

נועה בן שבת: ברשותך, אני לא רואה טעם להקריא את כל התיקונים, אני רק אסביר שיש העלאה באותם שיעורים גם לתגמול נכה נצרך לפי סעיף 7(א) ולתגמול נכה נצרך לפי סעיף 7(א) עם ילד.

נועה בן שבת: גם בסעיף 7ד' ניתנת תוספת מיוחדת עקב פרישה מוקדמת לפי סעיף 7ד'.

נועה בן שבת: גם הם באותם העלאות ובאותם שיעורים.

נועה בן שבת: תיקון לחוק משפחות חיילים שנספו במערכה (תגמולים ושיקום)(העלאת שיעורי תגמולים).

נועה בן שבת: אנחנו מדברים על העלאה של התגמולים לאלמנה עם יתומים, העלאה של התגמולים לשכולים ולגבי גרושה שיש אתה יתומים של הנספה, יש פה את הפירוט.

נועה בן שבת: הצו הבא שלפנינו, צו משפחות חיילים שנספו במערכה (תגמולים ושיקום)(מענק נישואין ליתום), הוראת שעה וגם ההוראה הקבועה.

נועה בן שבת: סכום מענק הנישואין עולה מ-141,060, בהוראת השעה הראשונה ל- 142,386, אחרי זה 144,493, אחרי זה 144,796 ובהוראה הקבועה 148,039 שקלים.

נועה בן שבת: הצו הבא הוא תקנות הנכים (טיפול רפואי) מדובר על התגמול לטיפול רפואי לנכה מובטל.

נועה בן שבת: גם פה השיעורים עולים באותם אחוזים.

 << אורח >> אבנר גולן: אפשר להקריא את אוקטובר 2019 האחרון, בדקנו את כל הצווים.

חיים כץ: תן לה לעשות את העבודה שלה.

נועה בן שבת: גם לנכה מובטל עם ילד, העלאה באותם שיעורים.

נועה בן שבת: התקנות הבאות הן תקנות הנכים (תגמולים ושיקום) (לימודים לרכישת מקצוע) יש גם את הוראת השעה וגם את התיקונים הקבועים.

נועה בן שבת: יש תשלום למחיית נכה בדרגת נכות של 10%-18% אחרי זה עם ילד ואחרי זה תשלום למחיית נכה בדרגות נכות של 19%-39% וגם עם ילד.

נועה בן שבת: אחר כך למחיית נכה בדרגות נכות של 40%-100% ותשלום למחיית נכה 40%-100% עם ילד.

נועה בן שבת: הצעת שאקרא את התיקון הקבוע?

 << אורח >> אבנר גולן: האחרון, של אוקטובר 2019.

 << אורח >> אבנר גולן: בדקנו את כל הצווים והמלצנו לאגף השיקום לאשר אותם.

נועה בן שבת: התקנות הבאות הן תקנות הנכים (תגמולים ושיקום) (תוספת למימון צרכים מיוחדים), כאן יש הסתכמות על הגדרת משקולת והגדרת המשקולת בשקלים עולה בשיעורים האמורים.

נועה בן שבת: התקנות הבאות הן תקנות משפחות חיילים שנספו במערכה (תגמולים ושיקום)(הקלות ליתומים להשתלמות במוסדות להשכלה על-תיכונית).

נועה בן שבת: כאן תשלום למחיית יתום שגילו עולה על 21 שנים.

נועה בן שבת: לפי הצעתך, התיקון הקבוע מעלה את זה ל-67.91%.

נועה בן שבת: תקנות משפחות חיילים שנספו במערכה (תגמולים ושיקום) (חינוך יתומים לשם רכישת מקצוע או השכלה כללית או מקצועית).

נועה בן שבת: יש תשלום למחיית יתום שגילו עולה על 21 שנים, אלה סכומים זהים, גם הם 67.91%.

נועה בן שבת: תקנות משפחות חיילים שנספו במערכה (תגמולים ושיקום) (תשלום למימון צרכים מיוחדים).

נועה בן שבת: תוספת בשקלים, בנוסף לתגמול לפי סעיף 7 לחוק תגיע בתיקון הקבע ל-394.44 שקלים.

נועה בן שבת: התוספת בשקלים בנוסף לתגמול לפי סעיף 8(ב) לחוק, יש את שלוש הוראות השעה ותגיע בסוף ל-756.

נועה בן שבת: 67 שקלים.

נועה בן שבת: תוספת בשקלים בנוסף לתגמול לפי סעיף 8(ג), השיעור שלה יגיע ל-756.67 שקלים.

נועה בן שבת: תוספת לאמור בסעיף 8(ג) בעד כל יתום שלאחר הראשון הוא 484.56 שקלים בתיקון הקבוע.

נועה בן שבת: תוספת בשקלים בנוסף לתגמול לפי סעיף 9(א) לחוק יגיע בתיקון הקבע ל-484.56 שקלים.

נועה בן שבת: תוספת כזו תינתן גם לפי סעיף 13ב(1) לחוק, 13ב(2) לחוק ולפי 13ב(2) גם בעד כל יתום שלאחר הראשון.

נועה בן שבת: זו תוספת בשקלים לאלמנה עם יתום שגילו בין 18 ל-21.

נועה בן שבת: התוספת בשקלים לאלמנה שיש לה יתום בגיל 24-21 תגיע בתיקון הקבע ל-1,198.

נועה בן שבת: 37 שקלים.

נועה בן שבת: התוספת בעד כל יתום שלאחר הראשון יגיע לסכום של 802.

נועה בן שבת: 83 שקלים.

נועה בן שבת: תוספת בשקלים לאלמנה לפני גיל 60 עם יתום שגילו מעל 24 יגיע בתיקון הקבוע ל-1,263.71 שקלים.

נועה בן שבת: התוספת לתגמול של שכול מחוסר הכנסה תגיע בתיקון הקבוע ל-735.75 שקלים.

נועה בן שבת: סכומי הדיסריגרד לעניין שכול ליחיד הם 571.32 שקלים בתיקון הקבע ולשכול שיש לו בן זוג 714.14 שקלים.

נועה בן שבת: המענק בשקלים ללידת ילד לשכול לאחר הפטירה יגיע בתיקון הקבע ל-21,421 שקלים והמענק לשכול, מענק שהוא חדש יחסית, התחדש בשנת 2018, מענק לשכול שהתאלמן מעל גיל 67, הסכום של זה יגיע בתיקון הקבוע ל-1,488 שקלים.

חיים כץ: מי בעד אישור התקנות?

חיים כץ: אושר

חיים כץ: תודה רבה לכל חברי הכנסת שנמצאים פה, שתמכו באישור התקנות וקוראים למערכת הביטחון להביא את התקנות החדשות, עם העדכונים החדשים במהרה בימינו, שלא ייקח כל כך הרבה זמן.

חיים כץ: תודה רבה לכולם, הישיבה נעולה.